**Оравілская плаціна** (англ.: Oroville Dam) - збудаванне на рацэ Фетэр  (англ.) (бел. на ўсход ад горада Оравіл, штат Каліфорнія, ЗША; утварае вадасховішча Оравіл. Земляны насып плаціны дасягае вышыні 235 метраў, дамба з'яўляецца самай высокай у ЗША.

Будаўніцтва было ініцыявана ў 1961 годзе, земляны насып завершаны ў 1967, само будаўніцтва ў 1968 годзе. Плаціна ўрачыста адкрыта 4 мая 1968 года.

Аварыя 2017 года
----------------

Разбурэнне асноўнага вадаскіда, 11 лютага 2017 года
На заднім плане бачны паток вады праз грэбень аварыйнага вадаскіда
Дамба абсталявана асноўным і аварыйным вадаскідамі. Аварыйны вадаскід ніколі не выкарыстоўваўся. Пачынаючы з 2006 года, на асноўным вадаскідзе дамбы назіраліся нязначныя парушэнні цэласнасці. Тым не менш, вадаскід прызнаваўся прыдатным да эксплуатацыі.

У пачатку лютага 2017 года ўзровень вадасховішча пачаў хутка расці ў сувязі з моцнымі дажджамі. Было прынята рашэнне пачаць актыўны скід вады. 7 лютага 2017 года пачалося разбурэнне бетоннага жолаба асноўнага вадаскіда і размыванне асадкавых парод вакол вадаскіда. Да 10 лютага размыў вырас да 90 метраў у шырыню, 150 метраў у даўжыню і 14 метраў у глыбіню. Тым не менш, скід вады працягнуўся ў сувязі з перапаўненнем вадасховішча. Пачалася падрыхтоўка да переліву вады праз грэбень аварыйнага вадаскіда плаціны. 11 лютага вада пайшла праз грэбень аварыйнага вадаскіда, і пачалася эрозія грунтавога падмурка пад аварыйным вадаскідам. Эрозія апынулася вышэй за чакаемую, і 12 лютага было прынята рашэнне аб эвакуацыі насельніцтва ніжэй па плыні, якое магло пацярпець у выпадку размыву і разбурэння сценак аварыйнага вадаскіда. Для зніжэння рызыкі дадаткова павялічылі паток праз асноўны вадаскід, і да вечара 12 лютага ўдалося спыніць паток праз грэбень. Тым не менш, захоўваецца рызыка поўнага разбурэння асноўнага вадаскіда і страты кантролю над дамбай.

Да 13 лютага было эвакуявана 188 тыс. чалавек. Падмурак аварыйнага вадаскіда пачалі засыпаць мяшкамі з пяском і камянямі з верталётаў для зніжэння рызыкі размыцця пры магчымых паўторных перахлёстах.

Зноскі
------

1. ↑  Oroville Dam: Feds and state officials ignored warnings 12 years ago
2. ↑  Рост узроўня вады паводле дадзеных Дэпартамента водных рэсурсаў ЗША
3. ↑  Узровень вады вадасховішча паводле дадзеных Дэпартамента водных рэсурсаў ЗША
4. ↑  Расход вады вадасховішча паводле дадзеных Дэпартамента водных рэсурсаў ЗША
5. ↑  Владимир Смирнов (2017-02-13). "«Власти знали об опасности»: как в сети реагируют на разрушающуюся плотину в Калифорнии" [руская]. RT. Праверана 2017-02-14.
6. ↑  "В интернете появилась прямая трансляция с аварийной плотины в Калифорнии" [руская]. Інтэрфакс. 2017-02-13. Праверана 2017-02-14.(руск.) , *Інтэрфакс* (2017-02-13). Праверана 14 лютага 2017.
7. ↑  "В окрестностях самой высокой дамбы в США объявили эвакуацию" [руская]. bbc.com. 2017-02-13. Праверана 2017-02-14.(руск.) , *bbc.com* (2017-02-13). Праверана 14 лютага 2017.
8. ↑  Schmidt, Samantha and Hawkins, Dave (2017-02-13). "'NOT a drill': 188,000 evacuated, emergency declared, as Calif's massive Oroville Dam threatens floods". Washington Post. Праверана 2017-02-13.
9. ↑  "Tons Of Rocks Bolster Failing Oroville Dam Spillway". *CBS Bay Area*. 2017-02-13. Праверана 2017-02-13.